stanford-oval/wikipedia huggingface dataset:
เสือมเหศวร
สิ่งสืบเนื่อง

เรื่องราวของเสือมเหศวร เคยได้รับการสร้างเป็นภาพยนตร์มาแล้ว 3 ครั้ง โดยผู้ที่รับบทเสือมเหศวรคนแรกคือ มิตร ชัยบัญชา (ในครั้งนี้ตัวของเสือมหเศวรเองก็ร่วมแสดงด้วย โดยรับบทเป็นพ่อของมิตร ชัยบัญชา) และเสือมหเศวรคนที่สองคือ สมบัติ เมทะนี และถูกนำไปดัดแปลงเป็นตัวละครในภาพยนตร์เรื่อง ฟ้าทะลายโจร ผู้รับบทเสือมเหศวร คือ ศุภกรณ์ กิจสุวรรณ โดยในภาพยนตร์เรื่องนี้จะเป็นเสือที่โหดเหี้ยม เก่งทางคำพูดมากกว่าการกระทำ และลอบกัดเสือดำผู้เป็นเพื่อนร่วมน้ำสาบาน และมีการกล่าวถึงในขุนพันธ์ 2 โดยเสือดำมากล่าวว่าเสือมเหศวรไปทำธุระบางอย่าง และเสือมเหศวรคนที่สามคือ มาริโอ้ เมาเร่อ ในขุนพันธ์ 3 โดยในภาพยนตร์ มีฉายาว่าจารชน 2 หน้า อีกฉากหนึ่งคือนักข่าวที่เขียนคอลัมน์เรื่องของขุนพันธ์ ที่เขามองว่าคือสัญลักษณ์ของความยุติธรรม อุปนิสัยเป็นคนที่มีเหตุผล ฉลาด มีเล่ห์เหลี่ยมแพรวพราว หนักแน่นในอุดมการณ์ที่จะเปลี่ยนสังคมให้ดีกว่าเดิม เหตุที่ทำให้มาเป็นเสือปล้นเพราะถูกใส่ความในคดีฆาตกรรมภรรยา ที่ตัวของนายศวรถูกโยนเป็นแพะรับบาป และได้เข้าร่วมกับชุมโจรเชิ้ตดำของเสือฝ้าย ก่อนจะแยกตัวออกมาเป็นกลุ่มเชิ้ตขาว ที่จุดประสงค์ต้องการที่จะทวงคืนชีวิตที่ดีและสิทธิเสรีภาพของกลุ่มคนรุ่นใหม่ที่ถูกกฎหมายตราหน้าว่าเป็นคนเลว มีของดีประจำตัวคือ พระมเหศวร ที่ขึ้นชื่อด้านความแคล้วคลาด รอดพ้นจากภัยอันตราย และเบี่ยงวิถีกระสุนปืนทุกประเภท แต่ผู้ใช้อาคมต้องมองเห็นกระสุนปืนต่อหน้าของตน ในตอนจบได้ลงเอยกับหมอสาวิตรี หมอในชุมโจรของเสือมเหศวร
มรณกรรม

เสือมหเศวรเสียชีวิตลงเมื่อเวลา 06.15 น. ของวันที่ 16 พฤศจิกายน พ.ศ. 2557 ที่โรงพยาบาลหันคา จังหวัดชัยนาท ด้วยโรคชรา สิริอายุได้ 100 ปี
ดูเพิ่ม

ขุนพันธรักษ์ราชเดช (บุตร พันธรักษ์)
อัลแบร์ท เจ้าชายที่ 12 แห่งทวร์นและทัคซิส

| ธรรมเนียมพระยศของ อัลแบร์ท เจ้าชายที่ 12 แห่งทวร์นและทัคซิส |
| --- | --- |
ธงประจำพระอิสริยยศ
การทูล: His Serene Highness (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Your Serene Highness (เกล้ากระหม่อม/เพคะ)
อัลแบร์ท เจ้าชายที่ 12 แห่งทวร์นและทัคซิส (อังกฤษ: His Serene Highness Albert, 12th Prince of Thurn and Taxis) ประสูติเมื่อวันที่ 24 มิถุนายน พ.ศ. 2526 ณ รัฐบาวาเรีย ประเทศเยอรมนี เป็นพระโอรสพระองค์เล็กและพระองค์เดียวในโยฮันเนิส เจ้าชายที่ 11 แห่งทวร์นและทัคซิส และ โกลรีอา เจ้าหญิงแห่งทวร์นและทัคซิส พระองค์เป็นพระปนัดดาใน เจ้าชายมิเกล ดยุกแห่งบรากันซา พระราชโอรสใน พระเจ้ามีแกลแห่งโปรตุเกส พระองค์ทรงประกอบอาชพเป็นนักแข่งรถ ทั้งยังทรงถูกจัดอันดับให้เป็นมหาเศรษฐีอายุน้อยที่สุดของโลก เมื่อพระบิดาสิ้นพระชนม์ลงใน พ.ศ. 2533 พระองค์จึงดำรงพระอิสริยยศเป็น เจ้าชายที่ 12 แห่งทวร์นและทัคซิส ขณะมีพระชันษาเพียง 8 ปี พระองค์ทรงได้รับพระราชมรดกจำนวน 3 พันล้านดอลลาร์สหรัฐและหนี้สิน 500 ล้านดอลลาร์สหรัฐ ที่พระบิดาทรงสร้างไว้ ซึ่งการที่พระองค์ได้รับมรดกนั้น ศาลต้องพิจารณาถึงสายพระโลหิต ความเกี่ยวข้องของผู้สิ้นพระชนม์และสาเหตุต่าง ๆ จนในปี 2534 พระองค์ได้รับการยืนยันว่า สามารถมีสิทธิในพระราชทรัพย์ของพระบิดาร่วมกับพระเชษฐภคินีทั้ง 2 พระองค์โดยถูกกฎหมาย 
อัลแบร์ททรงจบการศึกษาโรงเรียนมัธยมของพระองค์ในกรุงโรมและแล้วการรับราชการทหารของพระองค์หลังจากที่ทรงศึกษาวิชาเศรษฐศาสตร์และเทววิทยาที่มหาวิทยาลัยเอดินบะระ ในปี 2558 ทรงถูกจัดอันดับที่ 11 ผู้มีชื่อเสียงของโลกโดยนิตยสารฟอบส์
อาชีพนักแข่งรถ

อัลแบร์ททรงเป็นที่รู้จักในฐานะนักแข่งรถมากกว่าเจ้าชาย ทรงเป็นนักขับรถแข่งรองแชมป์ (2007/2008) และแชมป์ (2010) ของเยอรมัน GT Championship ADAC GT Masters กับเยอรมันทีมวิศวกรรมไรเตอร์ ทรงเริ่มอาชีพในที่ชุมชนในปี 2552 การแข่งขันในEuropean Rally Championship ตั้งแต่ปี 2559
แหล่งข้อมูลอื่น

Thurn and Taxis Family Homepage
Richest Germans: Silver Spoon Baby^
Homepage of Albert of Thurn und Taxis เก็บถาวร 2012-08-29 ที่ เวย์แบ็กแมชชีน
↑   In 1919 royalty and nobility were mandated to lose their privileges in Germany, hereditary titles were to be legally borne thereafter only as part of the surname, according to Article 109 of the Weimar Constitution. Styles such as majesty and highness were not retained.
↑   "Photographic image" (JPG). S-media-cache-ak0.pinig.com. Retrieved 13 November 2016.
↑   "09/10/2008 (London) Mass and Investiture at the". Constantinianorder.org. 9 October 2008. Archived from the original on 21 July 2015. Retrieved 13 November 2016.
↑   "The Conversation of Gloria TNT". Vanity Fair. June 2006. Retrieved 26 June 2015.
ป่วนวิวาห์สัญญารักกำมะลอ

| ป่วนวิวาห์สัญญารักกำมะลอ |
| --- | --- |

ฮันกึล: 웨딩 임파서블
อาร์อาร์: Weding Impaseobeul 
 
แนว: สุขนาฏกรรมจินตนิยม
พัฒนาโดย: สตูดิโอดรากอน
เค้าโครงจาก: ป่วนวิวาห์สัญญารักกำมะลอ โดย ซง จอง-วอน
บทประพันธ์: พัก ซึล-กิ โอ เฮ-วอน
กำกับโดย: ควอน ยองอิล
แสดงนำ: จอน จง-ซอ มุน ซัง-มิน คิม โด-วัน เเบ ยุน-คยอง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 12
การผลิต
กล้อง: กล้องตัวเดียว
ความยาวตอน: 70 นาที
บริษัทผู้ผลิต: Studio 329
ออกอากาศ
สถานีโทรทัศน์: ทีวีเอ็น
ออกอากาศ: 26 กุมภาพันธ์ ค.ศ. 2024 (2024-02-26) – 2 เมษายน ค.ศ. 2024 (2024-04-02)
ป่วนวิวาห์สัญญารักกำมะลอ (เกาหลี: 웨딩 임파서블) เป็นละครทางโทรทัศน์ของเกาหลีใต้ นำแสดงโดยช็อน จง-ซอ,มุน ซัง-มิน,คิม โด-วัน และเเพ ยุน-คย็อง สร้างจากเว็บโนเวลในชื่อเดียวกัน ซึ่งมีการตีพิมพ์เป็นเว็บตูนด้วยที่มีกำหนดออกอากาศตอนแรกในวันที่ 26 กุมภาพันธ์ 2024 และจะออกอากาศทางช่องทีวีเอ็นทุกวันจันทร์และวันอังคาร เวลา 20:50 น.(เวลามาตรฐานเกาหลี)
เรื่องย่อ

ในละครโรแมนติกเรื่องนี้ ความปรารถนาที่ขัดแย้งกันและการต่อต้านการขอแต่งงานกลายเป็นประเด็นสำคัญ เมื่อ อี โด-ฮัน (คิม โด-วัน) ทายาทเศรษฐีผู้มั่งคั่งแต่งงานปลอม ๆ กับ นา อา-จ็อง (ช็อน จง-ซอ) นักแสดงที่ไม่เป็นที่รู้จัก เธอคว้าโอกาสนี้ไว้แม้ว่าโด-ฮันจะเป็นพวกรักร่วมเพศก็ตาม ภาวะแทรกซ้อนเกิดขึ้นเมื่ออีจีฮัน (มุน ซัง-มิน) น้องชายผู้ทะเยอทะยานของโดฮัน กลับพยายามขัดขวางและคัดค้านการแต่งงานในครั้งนี้
นักแสดง

จอน จง-ซอ รับบทเป็น นา อา-จ็อง
มุน ซัง-มิน รับบทเป็น อีจีฮัน
คิม โด-วัน รับบทเป็น อีโดฮัน
แพ ยุน-คย็อง รับบทเป็น ยุนแชวอน
การผลิต

เมื่อวันที่ 11 เมษายน 2023 ทีมงานผู้ผลิตได้ประกาศว่าการถ่ายทำซีรีส์นี้ต้องหยุดลงเนื่องจากการเสียชีวิตอย่างกะทันหันของนักแสดงสาวจุน แช-ยูลที่เสียชีวิตกะทันหันในวันที่ 13 เมษายน เจ้าหน้าที่ยืนยันว่าการถ่ายทำจะเริ่มต่อในวันนั้น และทีมผู้ผลิตก็ตัดสินใจหานักแสดงมาแทนนักแสดงสาวที่ล่วงลับไปแล้วหลังจากการไตร่ตรองอย่างถี่ถ้วน
แหล่งข้อมูลอื่น

เว็บไซต์ทางการ  (ในภาษาเกาหลี)
ป่วนวิวาห์สัญญารักกำมะลอ ที่ฮันซีเนมา
ป่วนวิวาห์สัญญารักกำมะลอ ที่อินเทอร์เน็ตมูวีเดตาเบส
Wedding Impossible on Kakao Webtoon
เหอ เจียจิ้ง

| เหอ เจียจิ้ง |
| --- | --- |

เกิด:  (1959-12-29) 29 ธันวาคม ค.ศ. 1959 (65 ปี) ฮ่องกงของบริเตน
การศึกษา: Moral Training English College มหาวิทยาลัยปักกิ่ง
อาชีพ:  นักแสดง  นักร้อง  นักธุรกิจ 
ปีปฏิบัติงาน: 1981–ปัจจุบัน
ส่วนสูง: 175 cm (5 ft 9 in)
คู่รัก: May Chin (1989–1993) Anita Lee (1998–2001)
อาชีพทางดนตรี
แนวเพลง:  แคนโดป็อป  แมนโดป็อป 
เครื่องดนตรี: เสียงร้อง
ค่ายเพลง: Sony Music (1982–1987) PolyGram (1988–1994)
 นักดนตรี


ชื่อภาษาจีน
อักษรจีนตัวเต็ม: 何家勁
อักษรจีนตัวย่อ: 何家劲

ฮั่นยฺหวี่พินอิน: Hé Jiājìn
ยฺหวิดเพ็ง: Ho4 Gaa1-ging3
 
 
 
เหอ เจียจิ้ง (อังกฤษ: Kenny Ho; จีน: 何家勁; พินอิน: Hé Jiājìng; เกิด 29 ธันวาคม ค.ศ. 1959) เป็นนักแสดงและนักร้องชาวฮ่องกง เขาเป็นที่รู้จักจากบทบาท จั่น เจา ในซีรีส์ทางโทรทัศน์ของไต้หวันและจีนแผ่นดินใหญ่เรื่อง เปาบุ้นจิ้น ตั้งแต่ปี 1993 ถึง 2012 และยังเป็นที่รู้จักจากบทบาทในภาพยนตร์และซีรีส์อื่นๆ อีกด้วย ปัจจุบันเขาเป็นนักธุรกิจ
ประวัติ

เหอ เจียจิ้ง เกิดวันที่ 29 ธันวาคม ค.ศ. 1959 ที่ฮ่องกง บิดามารดาแยกทางกันตั้งแต่เขายังเด็ก คุณยายของเหอจึงเลี้ยงดูเขาต่อมา หลังจากคุณยายเสียชีวิตลง เหอเดินทางไปเรียนต่อที่วิทยาลัยนอริช ประเทศอังกฤษ พร้อมกับทำงานต่าง ๆ เพื่อหารายได้ระหว่างเรียน เขาเคยกล่าวเอาไว้ว่า ตัวเขาเองไม่เคยเลือกงาน ขอเพียงเป็นงานที่สุจริต ก็จะรับทำทั้งนั้น ไม่ว่าจะเป็นงานล้างจาน หรือแม้แต่งานเก็บศพก็ตาม ระหว่างนั้นทางอังกฤษเพิ่มค่าครองชีพ เหอคำนวณว่ารายรับจากการทำงาน คงไม่เพียงพอกับค่าเล่าเรียน ดังนั้นจากเดิมที่ตั้งใจว่าจะเรียน 4 ปี จึงต้องลดลงเหลือเพียง 2 ปี จากนั้นจึงเดินทางกลับฮ่องกง
เหอชอบเล่นกีฬาฟุตบอลเป็นอย่างมาก เคยเป็นนักฟุตบอลของมหาวิทยาลัยในระหว่างศึกษา หลังจากกลับฮ่องกง จึงตั้งใจสมัครเป็นนักฟุตบอลทีมชาติ แต่ปรากฏว่าไม่ผ่านการคัดเลือก จึงไปเรียนการแสดงที่มหาวิทยาลัยปักกิ่งและมีผู้แนะนำให้ลองสมัครเป็นนักแสดง ขณะนั้นเอทีวีกำลังเปิดรับสมัครอยู่ ปรากฏว่าผ่านการคัดเลือก เป็นนักแสดงในที่สุด หลังจากนั้น เหอแสดงภาพยนตร์ และละครโทรทัศน์หลายเรื่อง ตั้งแต่ปี พ.ศ. 2525 จนขึ้นเป็นพระเอกอันดับหนึ่งของทางสถานีโทรทัศน์เอทีวี และออกอัลบั้มร้องเพลงเป็นของตนเอง แต่เหอกลับมีชื่อเสียง เพียงระดับหนึ่งเท่านั้น เมื่อหมดสัญญาจากทางฮ่องกง เขาก็ออกเดินทางไปยังไต้หวัน โดยไม่ต่อสัญญา สำหรับผลงานเรื่องสุดท้ายในฝั่งฮ่องกง คือละครโทรทัศน์ชุด ขี่พายุดาบเทวดา (ซึ่งต่อมาภายหลังจึงกลับมาเป็นที่นิยม เมื่อละครชุด เปาบุ้นจิ้น ซึ่งเหอร่วมแสดง ประสบความสำเร็จอย่างสูง)
เมื่อย้ายไปรับงานแสดงที่ไต้หวัน เหอแสดงละครโทรทัศน์เรื่องแรกคือ งักฮุย เมื่อปี พ.ศ. 2533 ก่อนมาประสบความสำเร็จสูงสุด จากบทองครักษ์วังหลวง จั่น เจา ในละครชุด เปาบุ้นจิ้น ซึ่งออกฉายครั้งแรกเมื่อปี พ.ศ. 2536 ซึ่งความสำเร็จนี้ ส่งผลมายังประเทศไทย ขณะที่ละครชุดนี้ มาออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2537 ทำให้เขามีโอกาสมาแสดงคอนเสิร์ตในประเทศไทย และบันทึกเทปให้สัมภาษณ์ในรายการทไวไลท์โชว์ ของไตรภพ ลิมปพัทธ์ รวมถึงถ่ายทำภาพยนตร์โฆษณาขนมขบเคี้ยว ทางสถานีโทรทัศน์ในประเทศไทย เมื่อปี พ.ศ. 2538
สำหรับผลงานการแสดงในระยะหลัง เหอมีผลงานภาพยนตร์เรื่อง ฟงอวิ๋น ขี่พายุทะลุฟ้า 2 ซึ่งถ่ายทำในประเทศไทย ซึ่งออกฉายในปลายปี พ.ศ. 2552 โดยรับบทเป็น บ่เมี้ย หรือ บุรุษนิรนามชุดดำ สำหรับชีวิตส่วนตัวของเหอ ยังคงครองตัวเป็นโสดจนถึงปัจจุบัน
ผลงานการแสดง > ภาพยนตร์

Wolves Attack ???
Project A II (1987)
Eastern Condors (1987)
Police Story 2 (1988)
Dragon In Jail (1990)
The Red Wolf (1995)
The Storm Warriors (2009)
Love Cuts (2010)
Treasure Inn (2011)
ผลงานการแสดง > ละครชุด

ศึกเทพพยากรณ์พิชิตมาร (1984)
ขบวนการเปาเปียว (1990)
กระบี่พิฆาตดาวเหนือ(ขี่พายุดาบเทวดา) (1990)
งักฮุย (1990)
เปาบุ้นจิ้น (1993)
ฯลฯ
ผลงานเพลง

อัลบั้ม It's,Loneliness, I Think (1990)
อัลบั้ม Summer story (1992)
อัลบั้ม Zhong tou Zuo Qi (1994)
อัลบั้ม Forget-Me-Not 2 Man & Woman (2011)
แหล่งข้อมูลอื่น

ข้อมูลใน IMDb
เพจเฟซบุ๊คแฟนคลับในไทย
รักเธอตราบวันสิ้นโลก

| รักเธอตราบวันสิ้นโลก |
| --- | --- |

เป็นที่รู้จักกันในชื่อ: きみセカ (คิมิเซกะ)
君と世界が終わる日に (คิมิโตะเซไกงะโอวารุฮินิ)
ประเภท: ซอมบี
สร้างโดย: นิปปงทีวี ฮูลู
บทโดย: นัตสึโกะ อิเกดะ
กำกับโดย:   ชินตาโร ซูกาวาระ  สึโยชิ นากากูกิ  มิตสึรุ คูโบตะ 
แสดงนำ:   เรียวมะ ทาเกอูจิ  อายามิ นากาโจ  โช คาซามัตสึ  มาริเอะ อีโตโยะ  มากิตะ สปอร์ต 
ดนตรีแก่นเรื่องปิด: "โฮชิอาโองุ" โดย มาซากิ ซูดะ
ผู้ประพันธ์เพลง: Slavomir Stanislaw Kowalewski เอ-บี
ประเทศแหล่งกำเนิด:  ญี่ปุ่น
ภาษาต้นฉบับ: ภาษาญี่ปุ่น
จำนวนฤดูกาล: 3 ฤดูกาล
จำนวนตอน: (รายชื่อตอน)
การผลิต
ผู้อำนวยการผลิต: มาซาโตชิ คาโต คาโอริ ชาโนมาเอะ
ผู้อำนวยการสร้าง:   อากิโนะ ซูซูกิ  นาโอตากะ คิโตะ  ฮิโรชิ อิโต  คาโอริ ชิราอิชิ 
ความยาวตอน: 47–57 นาที
บริษัทผู้ผลิต: นิตเตเระ แอ็กซ์ออน
ออกอากาศ
เครือข่าย: นิปปงทีวี
ออกอากาศ: 7 มกราคม ค.ศ. 2021 (2021-01-07)
รักเธอตราบวันสิ้นโลก (ญี่ปุ่น: 君と世界が終わる日に; โรมาจิ: Kimi to Sekai ga Owaru Hi ni; อังกฤษ: Love You as the World Ends) เป็นละครโทรทัศน์ญี่ปุ่น ที่ผลิตโดยความร่วมมือระหว่างสถานีโทรทัศน์นิปปงทีวีและฮูลู มีทั้งสิ้น 3 ฤดูกาล และ 1 ตอนพิเศษ​ สำหรับฤดูกาลที่ 1 ออกอากาศทางสถานีโทรทัศน์นิปปงทีวี ตั้งแต่วันที่ 17 มกราคม ถึง 21 มีนาคม ค.ศ. 2021 ในขณะที่ฤดูกาลที่ 2 และ 3 ถูกเผยแพร่บนฮูลู นำแสดงโดย เรียวมะ ทาเกอูจิ
เรื่องย่อ

ในระหว่างที่ ฮิบิกิ มามิยะ (เรียวมะ ทาเกอูจิ) กำลังเดินทางไปทำงาน เขาติดอยู่ในอุโมงค์หลังจากที่ตั้งใจจะขอแฟนสาวของเขา คูรูมิ โองาซาวาระ (อายามิ นากาโจ) แต่งงานหลังทั้งสองกลับมาเจอกันที่บ้าน เมื่อมามิยะหาทางออกมาได้ เขาพบว่าไม่มีใครอยู่ในเมืองแม้แต่คนเดียว มีเพียงแต่ซอมบีที่กระจัดกระจายไปทั่วเมืองมิอูระ เมื่อมาถึงสถานีดับเพลิงท้องถิ่น มามิยะได้รับความช่วยเหลือจากตำรวจทั้งสองนาย ไดกิ ฮงโง (เรียวเฮ โอตานิ) และ ฮิโระ โทโดโรกิ (โค คามามัตสึ) เขาได้พบกับผู้อพยพคนอื่น ๆ ด้วยเช่นกัน พวกเขาทั้งหมดต่างต้องเอาตัวรอดจากฝูงซอมบีด้วยกันและมุ่งหน้าไปสู่ค่ายทหารโยโกซูกะ ส่วนมามิยะก็พยายามอย่างสุดความสามารถในการหาคูรูมิที่พลัดพรากจากเขาไป
ตัวละคร > ตัวละครหลัก

ฮิบิกิ มามิยะ แสดงโดย เรียวมะ ทาเกอูจิ
คูรูมิ โองาซาวาระ แสดงโดย อายามิ นากาโจ
ฮิโระ โทโดโรกิ แสดงโดย โช คาซามัตสึ
ตัวละคร > กลุ่มผู้อพยพ

คานาเอะ ฮิอิรางิ แสดงโดย มาริเอะ อีโตโยะ
โยเฮ โคโมโตะ แสดงโดย มากิตะ สปอร์ต
โชโกะ มิฮาระ แสดงโดย ทามาเอะ อันโดะ
ยุน มิน-จุน แสดงโดย คิม แจ-ฮุน
ยูซูกิ มิฮาระ แสดงโดย นาโฮะ โยโกมิโซะ
ไดกิ ฮงโง แสดงโดย เรียวเฮ โอตานิ
มาซาโอมิ อูวาจิมะ แสดงโดย ทากาชิ ซาซาโนะ
ชินจิ อาซูมะ แสดงโดย ซูซูโนซูเกะ
ตัวละคร > ค่ายทหารโยชิซูกะ

โคกิ ชูโตะ แสดงโดย เค็นอิจิ ทากิโตะ
ยุน จี-อัน แสดงโดย ฮยุนริ
ชุน คัตสึชิมะ แสดงโดย ทากูมิ ยางิ
เค็นตาโร ซาวะ แสดงโดย คาซูกิ โฮริเกะ
ริกูโตะ คูวาตะ แสดงโดย โคได อาซากะ
โคชิโระ อูชิโงเมะ แสดงโดย ซาโตชิ จินโบ
โชริ ทาจิบานะ แสดงโดย คานาอู ทานากะ
มานะ ทาจิบานะ แสดงโดย ชิเซะ นีสึ
โอมาเอซูกิ แสดงโดย โชเฮ อูโนะ
ตัวละคร > ตัวละครอื่น

สึโบอิ แสดงโดย โทชิฮิโตะ โคกูโบะ
มิอะ นากาโงชิ แสดงโดย เคียวโกะ โยชิเนะ
ฮารุ แสดงโดย มิจิโกะ ทานากะ
ตอนและเรตติง > ฤดูกาลที่ 1

จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
| ตอน | วันที่ออกอากาศ | ชื่อตอนภาษาญี่ปุ่น | ชื่อตอนแปลภาษาไทย | เรตติง (ภูมิภาคคันโต) |
| --- | --- | --- | --- | --- |
| 1 | 17 มกราคม 2021 | 俺が絶対守る人間vsゾンビ!! 命がけで挑む闘い | ฉันที่เป็นมนุษย์ผู้พิทักษ์ปกป้อง vs ซอมบี!! การต่อสู้เพื่อท้าทายชีวิต | 8.4% |
| 2 | 21 มกราคม 2021 | 絶対見捨てない仲間がゾンビに!? 迫る決断の時!! | หนึ่งในผู้อพยพที่ขาดไม่ได้กลายเป็นซอมบี้!? ถึงเวลาต้องตัดสินใจ!! | 8.2% |
| 3 | 31 มกราคม 2021 | 裏切り者は誰!? 生死を賭けた人質交換 必ず救う!! | ใครเป็นคนทรยศ!? แลกตัวประกันระหว่างชีวิตและความตาย ต้องช่วยเหลือให้ได้!! | 8.0% |
| 4 | 7 กุมภาพันธ์ 2021 | ついに会える!? 引き裂かれた恋人たち反撃開始!! | ได้ที่สุดก็ได้เจอ!? การเลิกราของคู่รักจุดประกายการตอบโต้!! | 8.4% |
| 5 | 14 กุมภาพันธ์ 2021 | 生き残るためにもう手段は選ばない!! ゆがむ正義 | ไม่มีตัวเลือกนอกจากเอาตัวรอด!! ความยุติธรรมที่บิดเบี้ยว | 7.2% |
| 6 | 21 กุมภาพันธ์ 2021 | 今夜真実が明らかに!! 敵地に乗り込み見たものは | คืนนี้ความจริงจะถูกเปิดเผย!! สิ่งที่ฉันเห็นในแดนฆ่าศึกคือ.. | 7.1% |
| 7 | 28 กุมภาพันธ์ 2021 | 死なせない!! 仲間のゾンビ化を止める最後の賭け | จะไม่ยอมให้ตาย!! ลองครั้งสุดท้าย ในการหยุดคู่หูไม่ให้กลายร่างเป็นซอมบี | 7.1% |
| 8 | 7 มีนาคม 2021 | 探し続けた恋人が敵に…!! 憎しみ募る残酷な再会 | คู่รักที่ยังพยายามตามหาต่อกลายเป็นศัตรู!! การรวมตัวแสนโหดร้ายผสมความเกลียดชัง | 7.1% |
| 9 | 14 มีนาคม 2021 | もう一度会いたい!! 希望をつなぐ最後の人質交換 | อยากเจออีกครั้ง!! การแลกตัวประกันสร้างความหวัง | 7.8% |
| 10 | 21 มีนาคม 2021 | すべての謎が明らかに!! なぜゾンビは生まれた | ปมปริศนาถูกคลาย!! ทำไมซอมบีถึงได้ถือกำเนิดขึ้น | 8.4% |
| เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | 7.7% |
ตอนและเรตติง > ฤดูกาลที่ 2

| ตอน | วันที่เผยแพร่ | ชื่อตอน |
| --- | --- | --- |
| 1 | 21 มีนาคม 2021 |  |
| 2 | 28 มีนาคม 2021 |  |
| 3 | 4 เมษายน 2021 |  |
| 4 | 11 เมษายน 2021 |  |
| 5 | 18 เมษายน 2021 |  |
| 6 | 25 เมษายน 2021 |  |
ตอนและเรตติง > ฤดูกาลที่ 3

| ตอน | วันที่เผยแพร่ | ชื่อตอน |
| --- | --- | --- |
ธนาคารแลนด์ แอนด์ เฮ้าส์

| --- | --- |

ชื่อทางการค้า: ธนาคารแลนด์ แอนด์ เฮ้าส์
ชื่อท้องถิ่น: LH Bank
การซื้อขาย: SET:LHFG
อุตสาหกรรม: ธุรกิจการเงิน ธนาคาร
ก่อตั้ง: 19 ธันวาคม พ.ศ. 2548
สำนักงานใหญ่: เลขที่ 1 ชั้น G, 1, 5, 6, และ 32 อาคารคิวเฮ้าส์ ลุมพินี ถนนสาทรใต้ แขวงทุ่งมหาเมฆ เขตสาทร กรุงเทพมหานคร 10120
อันดับความน่าเชื่อถือ: TRIS: A
เว็บไซต์: https://www.lhbank.co.th/
ธนาคารแลนด์ แอนด์ เฮ้าส์ จำกัด (มหาชน) (อังกฤษ: Land and Houses Bank Public Company Limited ชื่อย่อ: แอลเอช แบงก์, LH Bank) เป็นธนาคารในประเทศไทย ซึ่งเปิดดำเนินกิจการอย่างเป็นทางการเมื่อวันที่ 19 ธันวาคม พ.ศ. 2548 (เดิมชื่อ ธนาคารแลนด์ แอนด์ เฮ้าส์ เพื่อรายย่อย จำกัด (มหาชน)) โดยได้รับอนุญาตจากธนาคารแห่งประเทศไทยให้ประกอบธุรกิจธนาคารพาณิชย์เพื่อรายย่อย และได้ปรับฐานะจากธนาคารพาณิชย์เพื่อรายย่อยเป็นธนาคารพาณิชย์ โดยใช้ชื่อว่าธนาคารแลนด์ แอนด์ เฮ้าส์ จำกัด (มหาชน) เมื่อวันที่ 19 ธันวาคม พ.ศ. 2554
ปัจจุบัน (พ.ศ. 2567) ธนาคารแลนด์ แอนด์ เฮ้าส์ จำกัด (มหาชน) เป็นบริษัทลูกในกลุ่ม Solo Consolidation ของบริษัท แอล เอช ไฟแนนซ์เชียล กรุ๊ป จำกัด (มหาชน) มีสำนักงานใหญ่ตั้งอยู่ที่ เลขที่ 1 เลขที่ 1 อาคารคิวเฮ้าส์ ลุมพินี ชั้น จี, 1, 5, 6, และ 32 ถนนสาทรใต้ แขวงทุ่งมหาเมฆ เขตสาทร กรุงเทพฯ 10120 บริหารงานโดยนายฉี ชิง-ฟู่ เป็นประธานเจ้าหน้าที่บริหารและกรรมการผู้จัดการ
ธนาคารแลนด์ แอนด์ เฮ้าส์ จำกัด (มหาชน) ได้รับการจัดอันดับเครดิตองค์กร โดยบริษัท ทริสเรทติ้ง จำกัด ที่ระดับ “AAA” แนวโน้มอันดับเครดิต “Stable” หรือ “คงที่” และอันดับเครดิตตราสารหนี้ประเภทหุ้นกู้ด้อยสิทธิลักษณะคล้ายทุนที่นับเป็นเงินกองทุนชั้นที่ 2 ที่ระดับ “AA” (ณ วันที่ 21 มีนาคม พ.ศ. 2567)
ต่อมา เมื่อวันที่ 28 มีนาคม 2567 บริษัท ฟิทช์เรทติ้งส์ (ประเทศไทย) จำกัด ประกาศคงอันดับเครดิตภายในประเทศระยะยาวที่ “AA+(tha)” และอันดับเครดิตภายในประเทศระยะสั้น ที่ “F1+(tha)” แก่ธนาคารแลนด์ แอนด์ เฮ้าส์ จำกัด (มหาชน) หรือ LH Bank โดยมีแนวโน้มอันดับเครดิตมีเสถียรภาพ
ประวัติ

ธนาคารแลนด์ แอนด์ เฮ้าส์ จำกัด (มหาชน) (อังกฤษ: Land and Houses Bank Public Company Limited ชื่อย่อ: แอลเอช แบงก์, LH Bank) เป็นธนาคารในประเทศไทย ซึ่งก่อตั้งขึ้นเมื่อวันที่ 19 ธันวาคม พ.ศ. 2548 (เดิมชื่อ ธนาคารแลนด์ แอนด์ เฮ้าส์ เพื่อรายย่อย จำกัด (มหาชน)) เกิดจากแนวความคิดของกลุ่มบริษัทอสังหาริมทรัพย์ในประเทศไทย คือ บริษัท แลนด์ แอนด์ เฮ้าส์ จำกัด (มหาชน) และบริษัท ควอลิตี้ เฮ้าส์ จำกัด (มหาชน) ซึ่งเป็นบริษัทจดทะเบียนในตลาดหลักทรัพย์แห่งประเทศไทยที่ดำเนินธุรกิจด้านการพัฒนา และบริหารโครงการอสังหาริมทรัพย์ เสนอแผนจัดตั้งธนาคารพาณิชย์เพื่อรายย่อยต่อกระทรวงการคลัง และในวันที่ 19 ธันวาคม 2548 กระทรวงการคลังได้อนุญาตให้เปิดดำเนินการธนาคารแลนด์ แอนด์ เฮ้าส์ เพื่อรายย่อย จำกัด (มหาชน)
เมื่อวันที่ 19 มิถุนายน 2552 บริษัท แอล เอช ไฟแนนซ์เชียล กรุ๊ป จำกัด (มหาชน) ได้ยื่นขออนุญาตจัดตั้งกลุ่มธุรกิจทางการเงินต่อธนาคารแห่งประเทศไทย และเมื่อวันที่ 28 ตุลาคม 2552 ธนาคารแห่งประเทศไทยได้อนุญาตให้จัดตั้งกลุ่มธุรกิจทางการเงิน โดยมีบริษัท แอล เอช ไฟแนนซ์เชียล กรุ๊ป จำกัด (มหาชน) เป็นบริษัทแม่ของกลุ่มธุรกิจทางการเงิน และธนาคารเป็นบริษัทลูกในกลุ่ม Solo Consolidation และมีบริษัทหลักทรัพย์จัดการกองทุน แลนด์ แอนด์ เฮ้าส์ จำกัด เป็นบริษัทลูกนอกกลุ่ม Solo Consolidation
ต่อมาในปีพ.ศ. 2554 กระทรวงการคลังโดยคำแนะนำของธนาคารแห่งประเทศไทยอนุญาตให้ปรับฐานะจากธนาคารพาณิชย์เพื่อรายย่อยเป็นธนาคารพาณิชย์ โดยใช้ชื่อว่า ธนาคารแลนด์ แอนด์ เฮ้าส์ จำกัด (มหาชน) และได้เปิดดำเนินการธนาคารพาณิชย์อย่างเป็นทางการเมื่อวันที่ 19 ธันวาคม 2554 ทำให้ธนาคารสามารถประกอบธุรกิจธนาคารพาณิชย์ได้อย่างเต็มรูปแบบ
ผู้ถือหุ้นรายใหญ่ > ข้อมูล ณ วันที่ 20 มีนาคม 2566

| ลำดับที่ | ชื่อผู้ถือหุ้น | จำนวนหุ้นที่ถือ | ร้อยละของจำนวนหุ้นที่เรียกชำระแล้ว |
| --- | --- | --- | --- |
| 1 | บมจ.แอล เอช ไฟแนนซ์เชียล กรุ๊ป | 1,999,999,900 | 99.99% |
| 2 | ผู้ถือหุ้นรายย่อย 17 ราย | 100 | 00.01% |
|  | รวมหุ้นสามัญที่ออกและเรียกชำระแล้ว | 2,000,000,000 | 100.00% |
เรียวมะ จอมคนพลิกแผ่นดิน

| เรียวมะ จอมคนพลิกแผ่นดิน |
| --- | --- |
龍馬伝
เขียนโดย: ยะสุชิ ฟุกุดะ
กำกับโดย: เคอิชิ โอโทะโมะ
ผู้ประพันธ์ดนตรีแก่นเรื่อง: จุนิชิ ฮิโระงะมิ
ดนตรีแก่นเรื่องเปิด: ลิซา เจอร์ราร์ด และวง NHK Symphony Orchestra
ผู้ประพันธ์เพลง: นะโอะกิ ไซโต
ประเทศแหล่งกำเนิด:  ญี่ปุ่น
ภาษาต้นฉบับ: ภาษาญี่ปุ่น
จำนวนตอน: 48
การผลิต
ผู้อำนวยการผลิต: เคย์ ซุซุกิ คะนะโกะ อิวะทะนิ
ความยาวตอน: 46 x 45 minutes 2 x 75 minutes
ออกอากาศ
เครือข่าย: เอ็นเอชเค
ออกอากาศ: 3 มกราคม พ.ศ. 2553 – 28 พฤศจิกายน พ.ศ. 2553
เรียวมะ จอมคนพลิกแผ่นดิน หรือในชื่อภาษาญี่ปุ่น "เรียวมะเด็ง" (ญี่ปุ่น: 龍馬伝; โรมาจิ: Ryōmaden) เป็นชื่อของละครไทกะ (Taiga Drama) หรือละครอิงประวัติศาสตร์ลำดับที่ 49 ของสถานีโทรทัศน์เอ็นเอชเค ประเทศญี่ปุ่น จำนวนตอนทั้งหมด 48 ตอน ออกอากาศทางสถานีโทรทัศน์เอ็นเอชเคระหว่างวันที่ 3 มกราคม - 28 พฤศจิกายน พ.ศ. 2553   เนื้อหาเป็นเรื่องราวเกี่ยวกับ ซะกะโมะโตะ เรียวมะ บุคคลสำคัญผู้มีบทบาทในการปฏิรูปประเทศญี่ปุ่นในช่วงยุคบะกุมะสึ โดยเล่าผ่านมุมมองของอิวะซะกิ ยะทะโร อดีตซามูไรชาวแคว้นโทสะผู้ก่อตั้งบริษัทมิตซูบิชิ
ภาพรวมของการออกอากาศ > การออกอากาศในต่างประเทศ

| ประเทศ | การแปล | สถานีโทรทัศน์ | หมายเหตุ |
| --- | --- | --- | --- |
|  ไต้หวัน | มีคำบรรยาย | Videoland Television Network | 15 พฤศจิกายน 2553 – |
|  เกาหลีใต้ | มีคำบรรยาย | Channel J | 17 มกราคม 2554 – |
|  ไทย | มีคำบรรยาย | ไทยพีบีเอส | 17 มีนาคม 2554 – 1 กันยายน 2554 |
|  ฮ่องกง |  | i-CABLE | 2 พฤษภาคม 2554 – |
|  สหรัฐ | None | TV Japan | 2010 |
|  แคนาดา | None | TV Japan | 2010 |
|  ปวยร์โตรีโก | None | TV Japan | 2010 |
|  บราซิล | None | NHK | 2010 |
แหล่งข้อมูลอื่น

สถานีย่อยประเทศญี่ปุ่น
สถานีย่อยประวัติศาสตร์
สถานีย่อยโทรทัศน์
2010 NHK Taiga drama exhibitions "Ryōmaden" เก็บถาวร 2010-05-07 ที่ เวย์แบ็กแมชชีน (Japanese)
Edo-Tokyo Museum 2010 NHK Taiga drama  exhibitions "Ryōmaden"
The Museum of Kyoto 2010 NHK Taiga drama  exhibitions "Ryōmaden" เก็บถาวร 2011-01-20 ที่ เวย์แบ็กแมชชีน
Kōchi Prefectural Museum of History 2010 NHK Taiga drama  exhibitions "Ryōmaden" เก็บถาวร 2010-05-15 ที่ เวย์แบ็กแมชชีน
Nagasaki Museum of History and Culture 2010 NHK Taiga drama  exhibitions "Ryōmaden"
VL Japan Channel website(Traditional Chinese)
เรียวมะ จอมคนพลิกแผ่นดิน ที่อินเทอร์เน็ตมูวีเดตาเบส
ซีรีส์ต่างประเทศ สถานีโทรทัศน์ไทยพีบีเอส เก็บถาวร 2011-05-03 ที่ เวย์แบ็กแมชชีน
เรียวมะ จอมคนพลิกแผ่นดิน “ญี่ปุ่นวันนั้น เมืองไทยวันนี้”
ซูเปอร์โบวล์ครั้งที่ 50

ซูเปอร์โบวล์ครั้งที่ 50 (อังกฤษ: Superbowl 50) เป็นการแข่งขันอเมริกันฟุตบอล เพื่อตัดสินว่าใครจะเป็นผู้ชนะเลิศของลีกเอ็นเอฟแอล ในฤดูกาล 2015 การแข่งขันมีขึ้นในวันที่ 7 กุมภาพันธ์ ค.ศ. 2016 ที่ลีวายส์สเตเดียม ในเมืองซานตาคลารา, รัฐแคลิฟอร์เนีย ระหว่างผู้ชนะจากสายสมาคมฟุตบอลแห่งชาติ (NFC) คือ แคโรไลนาแพนเทอส์ กับผู้ชนะจากสายสมาคมฟุตบอลอเมริกัน (AFC) คือ เดนเวอร์ บรองโกส์ ทีมแคโรไลนาแพนเธอส์มีสถิติในฤดูกาลปกติคือ 15-1 (ชนะ 15 แพ้ 1) โดยสามารถเอาชนะทีมแอริโซนาคาร์ดินัลในรอบชิงผู้ชนะเลิศของสายสมาคมฟุตบอลแห่งชาติไปได้ด้วยคะแนน 49 ต่อ 15 ทำให้แพนเทอส์สามารถเข้าชิงแชมป์ซูเปอร์โบวล์ได้เป็นครั้งที่สอง นับตั้งแต่ก่อตั้งทีมในปี ค.ศ. 1995 ในส่วนของทีมเดนเวอร์บรองโกส์นั้น มีสถิติในฤดูกาลปกติคือ 12-4 (ชนะ 12 แพ้ 4) โดยสามารถเอาชนะทีมนิวอิงแลนด์เพเทรียตส์ไปได้ด้วยคะแนน 20 ต่อ 18 ในรอบชิงแชมป์ของสายสมาคมฟุตบอลอเมริกัน
การถ่ายทอดสด > สถานีโทรทัศน์สหรัฐ

ในสหรัฐอเมริกา ซูเปอร์โบวล์ครั้งที่ 50 ได้ถ่ายทอดสดทางโทรทัศน์ CBS ซึ่งเป็นส่วนหนึ่งของวงจรระหว่างสามคู่ค้าหลักของการออกอากาศทางโทรทัศน์ของ NFL CBS ยังได้จัดหาสตรีมดิจิทัลผ่านทางเว็บไซต์ CBSSports.com และแอพริเคชั่น CBS Sports บนtablets, Windows 10, Xbox One และเครื่องเล่นสื่อดิจิทัลอื่น ๆ (เช่น Chromecast และRoku) เนื่องจากการผูกขาดของ Verizon Communications ,สตรีมมิงบนสมาร์ทโฟนที่เป็นเอกสิทธิ์เฉพาะสมาชิก Verizon Wireless ผ่านแอพริเคชั่น NFL Mobile
การถ่ายทอดสด > สถานีโทรทัศน์สหรัฐ > การโฆษณา

CBS ได้กำหนดอัตราฐานค่าโฆษณาสำหรับ 30 วินาที ไว้ที่ $5 ล้านเหรียญสหรัฐ CBS ได้รับให้ผู้โฆษณาทั้งหมดซื้อแพคเกจครอบคลุมทั้งเวลาออกอากาศทางโทรทัศน์ และรายการวิทยุดิจิทัล ซึ่งหมายความว่าเป็นครั้งแรกสตรีมดิจิทัลของเกมจะนำโฆษณาทั้งหมดในรูปแบบต่างๆออกไปพร้อมกับออกอากาศทางโทรทัศน์ เป็นปีสุดท้ายในสัญญาหลายปีกับ Anheuser-Busch InBev ที่อนุญาตให้ผู้ผลิตเบียร์สามารถ=โฆษณาได้หลายรูปแบบในระหว่างเกมด้วยอัตราสูง นอกจากนี้ยังเป็นปีสุดท้ายที่ Doritos ซึ่งเป็นผู้สนับสนุนอันยาวนานของเกมจัดแข่งขัน "Crash the Super Bowl" ที่อนุญาตให้ผู้ชมโฆษณา Doritos เพื่อโอกาสในการออกอากาศในระหว่างเกม